stanford-oval/wikipedia huggingface dataset:
גלית בורג
ביוגרפיה

בורג נולדה וגדלה בבת ים כבת בכורה במשפחה בת שישה ילדים. אביה היה בן דודו של הזמר מייק בראנט. המשפחה הייתה חילונית, אבל לאחר שאימה חזרה בתשובה, היא נשלחה לפנימייה בכפר חב"ד. בהמשך עזבה את אורח החיים הדתי ועברה לתיכון אורט. אביה היה גיטריסט ואימה זמרת, והיא אהבה לשיר מגיל צעיר והשתתפה בתחרויות זמר שונות.
בשנת 1989 הגיש המוזיקאי שייקה פייקוב את שירו "דרך המלך" לתחרות קדם-האירוויזיון והוא בחר בילד גילי נתנאל, שהיה אז בן 12, לבצע את שירו. זמן קצר לפני התחרות הוחלט על ידי מפיקי הקדם אירוויזיון להצמיד לו זמרת בוגרת.
האמרגן והמפיק שלמה צח, שהכיר את בורג, הציע אותה וכך נוצר הצמד "גילי וגלית". לאחר שזכו במקום הראשון בתחרות קדם-אירוויזיון 1989, הם נשלחו לייצג את ישראל באירוויזיון, שהתקיים בלוזאן שבשווייץ. השיר הגיע למקום ה-12 מתוך 22 מתמודדים. השניים הקליטו גרסה אנגלית לשיר בשם "Shine for Tomorrow". על אף שהשיר לא זכה להצלחה במדינות אחרות, בישראל הוא הפך ללהיט. הגרסה האנגלית לשיר לא זכתה להצלחה, והצמד התפרק מיד לאחר מכן.
בשנת 1991 הקימה בורג את להקת "טרמפ", עמה הופיעה ב"טלרוק" בחולון. ב-1995 התחרתה על תפקיד "נערת גלגל המזל".
בורג נישאה לגיטריסט הלהקה ועברה להתגורר לסירוגין בארצות הברית, שם עסקה במוזיקה. בשנת 1994 הוציאה בישראל אלבום רוק שלא זכה להצלחה. ב-1997 יצאה לשוק האירופאי תחת שם הבמה "גאלסיה" (Galecia), ופרסמה שיר דאנס באנגלית בשם "You Are The One" שזכה להשמעות רבות. ב-2005 הוציאה אלבום בשם "נוגעת בך" המורכב מחומרים שלה ושל בעלה.
ב-2013 השתתפה בעונה הראשונה של "אקס פקטור ישראל", אך לא עברה את האודישן עם השופטים.
ביוגרפיה > חיים אישיים

מנישואיה הראשונים נולדו לה בן ובת. בעשור הראשון של המאה ה-21 חזרה בתשובה והחלה לעסוק בשירה בערבי הפרשת חלה והופעות מוזיקליות לנשים בשילוב סיפורה האישי. בהמשך חזרה בשאלה, ולאחר מכן שוב חזרה בתשובה.
בורג נישאה בשנית, לחסיד חב"ד, אך הנישואים לא צלחו. את השם "שירה" הוסיפה בעקבות חלום שחלמה.
ב-28 בנובמבר 2022 נהרגה בתאונת דרכים שאירעה בכביש 4314. הובאה למנוחות בבית העלמין ירקון .
הערות שוליים

↑   X Factor - פרק 5, סרטון  באתר יוטיוב
↑  סמדר פלד, ‏החזרה בתשובה וממנה: השנים שאחרי "גילי וגלית", באתר ‏מאקו‏, 27 ביולי 2012
↑  שירה דאבוש (כהן), גלית בורג מציגה: מ"דרך המלך" – לדרכו של בורא עולם, באתר "הידברות", 14 ביוני 2015
↑  שגיא בן נון‏, גלית בורג מהצמד "גילי וגלית" ("דרך המלך") נהרגה בתאונה, באתר וואלה, 28 בנובמבר 2022
| --- | --- |
בקרת זהויות :  NLI: 987007302641805171  VIAF: 97480523   WorldCat (עם VIAF): 97480523
מודל אלקטרונים כמעט חופשיים

בפיזיקה של מצב מוצק, מודל אלקטרונים כמעט חופשיים הוא מודל קוונטי המתאר את תכונותיו של אלקטרונים היכולים לזוז באופן כמעט חופשי במבנה גבישי של מוצק. בעזרת ההנחה שהאלקטרונים נעים בתוך המוצק באופן כמעט חופשי – עם הפרעה קטנה, המודל מאפשר חישוב של מבנה הפסים של מוצקים – במיוחד במתכות.
המודל של אלקטרונים כמעט חופשיים הוא הרחבה מיידית של מודל אלקטרונים חופשיים (אנ'), שבו האלקטרונים בחומר נתפסים כגז אלקטרונים חסר אינטראקציה, כשהאטומים אינם משפיעים כלל על תנועתם. בין שני המודלים, קיים גם מודל ביניים, מופשט יותר, שנקרא קירוב הסריג הריק (אנ'). עבור חומרים בהם הפוטנציאל חזק יותר ולא ניתן למידול כהפרעה קטנה, לא ניתן להשתמש במודל, והמודל שמשמש עבורם הוא מודל הקשירה ההדוקה.
הסבר מתמטי

על פי המודל, פונקציית הגל של האלקטרונים בחומר במצב מוצק מתנהגת בקירוב כמו גל מישורי של חלקיק חופשי. השוני הוא שבמודל זה ישנה הפרעה קטנה לאלקטרונים מהאטומים שסביבם. הפרעה זו מתוארת באמצעות בורות פוטנציאל המונחים באופן מחזורי, לפי מחזורית הסריג. בסימון מתמטי פוטנציאל זה מתואר באמצעות ההנחה  V({\vec {r}})=V({\vec {r}}+{\vec {R}}).
על פי משפט בלוך, בהינתן הפרעה בעלת פוטנציאל מחזורי (כמו זו של סריג), פתרון משוואת שרדינגר יינתן על ידי פונקציית הגל:
 \psi _{\textbf {k}}({\vec {r}})=u_{\textbf {k}}({\vec {r}})e^{i{\textbf {k}}\cdot {\textbf {r}}}
כאשר ל- u_{\textbf {k}} יש את אותה מחזוריות כמו לגביש:
u_{\textbf {k}}=u_{\textbf {k}}({\textbf {r}}+{\textbf {R}})
לכל וקטור סריג  R, כלומר: לכל וקטור  R המחבר בין נקודות בגביש.
כלומר ניתן לראות שמה שמשתנה מבחינת האלקטרון בפאזה המקרו-סקופית, כלומר בלי להתייחס לערך המדויק של  u_{\textbf {k}} (משום שהוא נקבע על פי המיקום בתוך התא בגביש), ניתן לראות שמה שמשתנה בפוקציית הגל היא בעיקר הפאזה, כלומר, ברמה המקרו-סקופית האלקטרונים בגביש המחזורי מתנהגים כמו אלקטרונים חופשיים.
מכיוון שהמודל קרוב למודל אלקטרונים חופשיים ניתן להניח:
\psi _{\textbf {k}}({\textbf {r}})\approx {\frac {1}{\sqrt {\Omega _{r}}}}e^{i{\textbf {k}}\cdot {\textbf {r}}}
כאשר Ωr מייצג את הנפח של מצב של רדיוס r מתוקן (כפי שמיוצג בפרדוקס גיבס).
פונקציית הגל הנ"ל מוצבת במשוואת שרדינגר ומתקבלת המשוואה המרכזית.
הסבר מתמטי > פיתוח המשוואה המרכזית

תחילת הפיתוח במשוואת שרדינגר הבלתי תלויה בזמן:
{\hat {H}}\psi =E\psi
באופן כללי, ההמילטוניאן של אלקטרון שנמצא בפוטנציאל חשמלי:
{\hat {H}}={\frac {{\hat {p}}_{x}^{2}+{\hat {p}}_{y}^{2}+{\hat {p}}_{z}^{2}}{2m}}+V({\textbf {r}})
על כן, בהצגת המקום:
-{\frac {\hbar ^{2}}{2m}}\left({\frac {\partial ^{2}}{\partial x^{2}}}+{\frac {\partial ^{2}}{\partial y^{2}}}+{\frac {\partial ^{2}}{\partial z^{2}}}\right)\psi +V\psi =E\psi
ניתן לתאר כל פונקציה מחזורית – ובפרט, את פונקציית הגל – כטור פורייה (סכום אינסופי של גלים מישוריים), בנוסף, ניתן להראות שכל פונקציה בעלת המחזוריות של הגביש ניתן לכתוב כסכום פורייה בווקטורי הסריג ההופכי G (כפי שמובא להלן), ובפרט את האנרגיה פוטנציאלית של היונים בגביש. תחת השינויים הללו:
\psi ({\textbf {r}})=\sum _{\textbf {k}}C_{\textbf {k}}e^{i{\textbf {k}}\cdot {\textbf {r}}}\quad V({\textbf {r}})=\sum _{\textbf {G}}V_{\textbf {G}}e^{i{\textbf {G}}\cdot {\textbf {r}}}
ומהצבה במשוואת שרדינגר מתקבל:
\sum _{\textbf {k}}{\frac {\hbar ^{2}k^{2}}{2m}}C_{\textbf {k}}e^{i{\textbf {k}}\cdot {\textbf {r}}}+\sum _{{\textbf {G}},{\textbf {k}}}V_{\textbf {G}}C_{\textbf {k}}e^{i({\textbf {G}}+{\textbf {k}})\cdot {\textbf {r}}}=\sum _{\textbf {k}}EC_{\textbf {k}}e^{i{\textbf {k}}\cdot {\textbf {r}}}
עבור הסכימה השנייה ניתן להגדיר:
{\textbf {k}}'\equiv {\textbf {G}}+{\textbf {k}}
ומכאן:
\sum _{\textbf {k}}{\frac {\hbar ^{2}k^{2}}{2m}}C_{\textbf {k}}e^{i{\textbf {k}}\cdot {\textbf {r}}}+\sum _{{\textbf {G}},{\textbf {k}}'}V_{\textbf {G}}C_{{\textbf {k}}'-{\textbf {G}}}e^{i{\textbf {k}}'\cdot {\textbf {r}}}=\sum _{\textbf {k}}EC_{\textbf {k}}e^{i{\textbf {k}}\cdot {\textbf {r}}}
k' הוא אינדקס סכימה, ולכן ניתן להחליף אותו ב-k. מכאן, לאחר העברת אגפים, מתקבלת המשוואה:
\sum _{\textbf {k}}\left[\left({\frac {\hbar ^{2}k^{2}}{2m}}-E\right)C_{\textbf {k}}+\sum _{\textbf {G}}V_{\textbf {G}}C_{{\textbf {k}}-{\textbf {G}}}\right]e^{i{\textbf {k}}\cdot {\textbf {r}}}=0
וממנה נובעת המשוואה המרכזית:
\forall {\textbf {k}}:(\lambda _{\textbf {k}}-\epsilon )C_{\textbf {k}}+\sum _{\textbf {G}}V_{\textbf {G}}C_{{\textbf {k}}-{\textbf {G}}}=0
כאשר הגדרנו את האנרגיה הקינטית  \lambda _{\textbf {k}}={\frac {\hbar ^{2}k^{2}}{2m}} ואת E החלפנו ב- \epsilon , כדי לשמור על אחידות עם הסימון המקובל.
כאשר פותרים את סט המשוואות הנ"ל (המיוצג במשוואה המרכזית) מקבלים את רמות האנרגיה, כלומר, אנרגיה כפונקציה של וקטור הגל k.
בדרך כלל פותרים את המשוואה המרכזית באמצעות קירובים, כדוגמת קירוב הסריג הריק.
הערות שוליים

↑  לחלופין, ניתן להגיע מהמשוואה לצורה שמובאת להלן באמצעות משפט בלוך
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
התחנה המרכזית של צפת

| --- | --- |

 תקופת הפעילות:  1966–הווה (כ־59 שנים) 
 מיקום:  צפת 
 אתרים סמוכים:  המכללה האקדמית צפת
 שירות אוטובוסים:  לרוב חלקי ישראל
 קואורדינטות:  32°58′13″N 35°29′49″E﻿ / ﻿32.97027778°N 35.49694444°E﻿ / 32.97027778; 35.49694444
  (למפת צפת מוגדלת) התחנה המרכזית של צפת(למפת צפת רגילה) התחנה המרכזית של צפת(למפת הגליל העליון רגילה) התחנה המרכזית של צפת(למפת הגליל העליון מוגדלת) התחנה המרכזית של צפת he
 
התחנה המרכזית של צפת היא מסוף אוטובוסים מרכזי בעיר צפת, ומיקומה - ברחוב ירושלים בעיר. בתחנה שישה רציפים מהם יוצאים אוטובוסים ליעדים שונים בארץ - בעיקר בצפון ובמרכז. התחנה המרכזית של צפת מהווה מרכז תחבורתי חשוב באזור הגליל העליון בגלל חשיבותה של העיר, חשיבות שגוברת בזמן פסטיבל הכליזמרים והילולת ל"ג בעומר בהר מירון - שני אירועים שמושכים אל העיר קהל רב.
היסטוריה

התחנה נחנכה בדצמבר 1966 לאחר שבמשך שנים פעלה במבנה ערבי ישן וקטן שלא תאם את הצרכים הנדרשים להפעלת תחנה מרכזית. היא נבנתה על ידי חברת נצבא, חברה שעסקה באחזקת מבנים (בעיקר בנייני-משרדים ותחנות מרכזיות) ובהשכרתם לאגד. לאחר פתיחת שוק ההיסעים הציבורי לתחרות החלה לפעול בתחנה חברת נתיב אקספרס.
בשנת 2014 עברה התחנה שיפוץ כללי.
ב-11 ביוני 2022 הוצתו מספר אוטובוסים שחנו במתחם התחנה, הדליקה פשטה למספר רב של אוטובוסים נוספים וכתוצאה מכך נגרם נזק כבד לתחנה. ב-17 ביוני נעצרו מספר תושבי טובא-זנגרייה בחשד לביצוע המעשה, וכן מיוחסים אליהם על פי החשד מספר מעשי הצתה נוספים שבוצעו על פי הערכות המשטרה כחלק מסחיטת דמי חסות.
גלריית תמונות

רציפי התחנה
רציפי התחנה ולצדם שטחי מסחר
קיר אמנות שיצר גרשון קניספל
הערות שוליים

↑  אבנר לוטה, לכלוך וריח של שתן בתחנה המרכזית של צפת, באתר Mynet (כפי שנשמר בארכיון האינטרנט), 16 באוגוסט 2012
↑  התחנה המרכזית בצפת שופצה, באתר כיכר השבת (ארכיון)
↑  אלון חכמון, ‏18 אוטובוסים נשרפו כליל בדליקה שפרצה בתחנת המרכזית בצפת, באתר מעריב אונליין, 11 ביוני 2022
↑  מתי ברנהרט, ‏הציתו אוטובוסים: חוליית פרוטקשן נעצרה בצפון, באתר "סרוגים", 17 ביולי 2022
בת שישים

"בת שישים" (נכתב גם: "בת 60"; במילותיו הראשונות: "את ראשו של הגלבוע
מישהו צבע אדום") הוא שיר עברי משנת 1981 של להקת הגבעטרון.
על השיר

השיר נכתב על ידי דידי מנוסי ב-1981, הולחן על ידי קובי אשרת והושר על ידי להקת הגבעטרון. מנוסי, יוצא קבוצת גבע, כתב את השיר לרגל מלאת שישים שנים להקמת הקבוצה. הוא היה הראשון בתקליטה "מקול הלב" (התקליט חיפה, 1982), זכה להצלחה רבה והפך לאחד משיריה המוכרים ביותר של הלהקה.
השיר, הפותח בתיאור פיוטי של תחילתו של יום חדש בגבע, הוא שיר הלל לקבוצה – שהיא ותיקה וצעירה, רבת ניסיון ומתחדשת גם יחד: "היא גם סבתא וגם אמא / גם נכדה וגם נינה / בקיצור, היא מתחדשת / כמו עונות שנה". הפזמון החוזר קובע: "כי אמיתית היא ולא סמל / ולא דגל ולא אות / העבר מאחוריה – היא צופה אל הבאות".
לימים הוקלט עיבוד חדש של השיר על ידי הגבעטרון והראפר סאבלימינל, בו שולבו מילים חדשות שחיבר סאבלימינל. שיר זה נבחר לשיר הרשמי של חגיגות יום העצמאות השישים למדינת ישראל (2008) והגיע למקום ה-13 במצעד הפזמונים העברי השנתי של גלגלצ לשנת תשס"ח.
גרסאות כיסוי

השיר הושר בפי זמרים נוספים, בהם זהבה בן וגבי ברלין.
בשנת 2004 ביצעו השחקנים אילן רוזנפלד, קובי פרג', עודד פז ואלונה טל גרסת כיסוי לשיר זה במסגרת הסדרה "הפיג'מות".
בשנת 2008 ביצעו את השיר הבובנאים והשחקנים יוני אילת, ז'יל בן-דוד, אבי יקיר, שני כהן, איקי גלעד, רבקה מיכאלי, יובל המבולבל ואסף אשתר במסגרת התכנית "יום הולדת למדינה" ששודרה בערוץ הופ! לכבוד חגיגות ה-60 למדינה.
הערות שוליים

↑  כך נכתב בתקליטה של הגבעטרון "מקול הלב" (1982).
ניהול מסורתי

ניהול מסורתי (באנגלית: Traditional management) הוא צורת ניהול הכולל קבלת החלטות, תכנון ובקרה. תפקיד המנהל הוא להוות מודל מנהיגות ומודל לחיקוי מוסר עבודה, התנהלות אישית ושיטות עבודה לעובדים כהנעה לעבודה. על מנהל להכיר את דרישות החוק והאתיקה הארגונית והמקצועית בהתייחס לעבודה המקצועית של הארגון ודיני עבודה, להיות מותאם מקצועית ואקדמית בתחום הניהול ובכל תחומי עבודת הצוות שתחתיו במטרה להטיב בעבודתו העצמית ולהיות מסוגל להטיב ולבצע בקרה מעשירה גם לעובדים שתחתיו.
בניהול המסורתי המנהל לא רק מנהל את עצמו ואת עבודתו, אלא גם מבצע פעולות של האצלת סמכויות כחלק מחלוקת עבודה, הערכת עובדים, חקר ביצועים, קידום מקצועי, קבלת החלטות, עבודת צוות וקידום רווחה ארגונית ואושר ארגוני כמו חדשנות ארגונית לארגון ולעובדים תחתיו כניהול מלמעלה למטה.
בשונה מבעבר בו המנהל היה לוקח את הקרדיט ואת האחריות על פעולות ועבודת העובדים שתחתיו, מתוקף קבלתו אותם לעבודה תחתיו. כיום תפיסה זו כבר איננה רווחת, שכן הגדרת תפקידו של המנהל הוא לנהל את העובדים תחתיו תוך הענקת כל הכלים, מענים, מיומנויות, הכשרות, תקציב נדרש, הכוון פעולות ובקרה, כשלאחר שאלו נמסרו וניתנו במלואן האחריות על התנהלות העובד ועמידה בדרישות התפקיד בו הוא מועסק היא על העובד בלבד: הצלחות ככישלונות.
הניהול המסורתי מחייב היכרות, שיחות ובקרה על העובדים הישירים תחתיו - תוך קידום מחויבות ארגונית והזדהות ארגונית כמו פעולות למניעת שחיקת עובדים אפשרויות קידום מקצועי, ניידות עובדים, תגמולים ואפשרויות קידום פנים ארגוניים למניעת אבטלה סמויה והגעה למצבי עבריינות תעסוקתית. תוך מחויבות לחוק ולדיני עבודה ורווחתם האישית, פיזית ונפשית של העובדים. פיתוח תהליכי שיפור שיטות ונוהלי עבודה, הערכת ובקרת ביצועי עובדים וניהול קשרי לקוחות אם קיימים, תוך מיתוג הארגון והצוות.
יש מנהלים שיעדיפו צוותים גדולים במטרה לחלק ולהוריד עומס בעבודה כחלוקת עבודה. לחלופין קיימים מנהלים המעדיפים לתת שעות נוספות ולהעסיק צוותים קטנים יותר, במטרה למקצע רוחבית את העובדים כמו להימנע מבטלה חברתית, הסתמכות בלעדית על עובדים ספציפיים, בעיית הטרמפיסט ואבטלה סמויה.
ראו גם

ניהול עצמי
הערות שוליים

↑  Khandwalla, Pradip N. "Competencies for senior manager roles." Vikalpa 29.4 (2004): 11-24.
↑  Tunley, Martin, et al. "Preventing occupational corruption: utilising situational crime prevention techniques and theory to enhance organisational resilience." Security Journal 31.1 (2018): 21-52.
↑  Haire, Mason, Edwin E. Ghiselli, and Lyman W. Porter. "Cultural patterns in the role of the manager." Industrial Relations: A Journal of Economy and Society 2.2 (1963): 95-117.
↑  Curcuru, Edmond H., and James H. Healey. "The multiple roles of the manager." Business Horizons 15.4 (1972): 15-24.
↑  Oakes, Kevin, and Raghaven Rengarajan. "The hitchhiker's guide to knowledge management." T+ D, 56 (6) (2002): 75-78.
↑  Bartlett, Christopher A., and Sumantra Ghoshal. "The myth of the generic manager: new personal competencies for new management roles." California management review 40.1 (1997): 92-116.
↑  Eckstein, Jutta. "Roles and responsibilities in feature teams." Agility Across Time and Space: Implementing Agile Methods in Global Software Projects. Berlin, Heidelberg: Springer Berlin Heidelberg, 2010. 289-299.
לוגן בראונינג

| --- | --- |

בראונינג, 2015
 לידה:  9 ביוני 1989 (בת 35) אטלנטה, ארצות הברית 
 מדינה:  ארצות הברית 
 תקופת הפעילות:  מ-2004 
 מקום לימודים:  אוניברסיטת ואנדרבילט  תיכון מחוז פאייט 
 צאצאים:  Bailey Bass 
 פרופיל ב-IMDb
 
לוגן לוריס בראונינג (באנגלית: Logan Laurice Browning; נולדה ב-9 ביוני 1989) היא שחקנית אמריקאית. היא ידועה בעיקר בתפקידה כסמנתה וייט בסדרת הדרמה הסאטירית של נטפליקס "אנשים לבנים יקרים".
ראשית חייה

בראונינג נולד באטלנטה, ג'ורג'יה. אמה לבנה ואביה אפרו-אמריקאי. הוריה המאמצים הם אפרו-אמריקאים. היא למדה באוניברסיטת ואנדרבילט בנאשוויל, טנסי.
קריירה

את הופעת הבכורה שלה היא עשתה בשנת 2004 בסדרת הנוער "סאמרלנד" שם גילמה את קארי. לאחר מכן שיחקה בסדרה של ניקלודיאון "מדריך ההישרדות של נד" בשנים 2005–2006.
היא הופיעה גם כמושא האהבה של דיז'ון טלטון בקליפ לשיר "Wild Out".
בשנת 2007, כיכבה בראונינג כאחת הדמויות הראשיות, סשה, בסרט "בראץ: הסרט", המבוסס על קו בובות האופנה הפופולרי.
בשנת 2009 בראונינג הצטרפה לקאסט של "Meet the Browns" במהלך העונה השנייה, והחליפה את בריאנה גולד בתפקיד בריאנה אורטיז.
היא הופיעה בקצרה בקליפ "Rockstar" של פרימה ג'י ובקליפ "U Got Me" של B5. ל לאחר מכן היה לה תפקיד חוזר בסדרת הטלוויזיה של דיסני XD, "שני מלכים".
היא הופיעה בשני פרקים של סדרת הטלוויזיה "המעגל הסודי", סדרת טלוויזיה המבוססת על רומנים באותו שם מאת לי ג'יי סמית'.
באפריל 2012 לוהקה בראונינג לתפקיד ג'לנה הווארד בסדרת הטלוויזיה "על המגרש" של VH1. לפני ששיחקה בסדרה "על המגרש" בראונינג לא הייתה רקדנית מקצועית. היא לוהקה בזכות יכולת המשחק שלה ולמדה ריקוד במשך 8 חודשים לפני צילומי הסדרה.
בראונינג כיכבה לצדה של כוכבת "על המגרש", קתרין ביילס, בסדרה הקומית "Shit Southern Women Say" של ערוץ יוטיוב.
ביולי 2016 פורסם כי בראונינג תשתתף בתפקיד סמנתה ווייט בסדרת הדרמה הסאטירית של נטפליקס, "אנשים לבנים יקרים" לצד ברנדון פ. בל.
בשנת 2017 לוהקה בראונינג לתפקיד ליזי בסרט האימה של נטפליקס, "שלמות". הסרט יצא לאקרנים ב-24 במאי 2019.
פילמוגרפיה > קולנוע

| שנה | סרט | תפקיד |
| --- | --- | --- |
| 2007 | בראץ: הסרט | סשה |
| 2013 | Breaking at the Edge | שרה |
| 2015 | Brotherly Love | טרינה |
| 2019 | שלמות | אליזבת "ליזי" וולס |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004–2005 | סאמרלנד (אנ') | קארי | 4 פרקים |
| 2005–2006 | מדריך ההישרדות של נד | ונסה | 5 פרקים |
| 2009–2011 | Meet the Browns | בריאנה אורטיז | תפקיד ראשי (עונות 2–5); 75 פרקים |
| 2010–2013 | שני מלכים | רבקה דוסון | 5 פרקים |
| 2011 | המעגל הסודי | סאלי מתיוס | 2 פרקים |
| 2013–2018 | על המגרש | ג'לינה האוורד | תפקיד ראשי (עונות 1–4); 35 פרקים |
| 2014 | For Better or Worse | שון | 2 פרקים |
| 2015–2016 | פאוורס | זורה | תפקיד ראשי (2 עונות); 18 פרקים |
| 2017–2021 | אנשים לבנים יקרים | סמנתה וייט | תפקיד ראשי (4 עונות); 40 פרקים |
| 2021 | ליגת הצדק הדור הבא | אוניקס אדמס | דיבוב; 4 פרקים |
| TBA | קרימינל (אנ') | ג'ני | סדרה עתידית של אמזון פריים וידאו |
הערות שוליים

↑  "'Dear White People' actress Logan Browning on Hollywood and giving back". ESPN. 3 בפברואר 2017. {{cite web}}:  (עזרה)
↑  "Breakfast Club: The Cast Of 'Dear White People' Talks Interracial Dating, Use Of The N-Word + More (Minute 26:40)". WWPR-FM Power 105.1.
↑  "Southern Women Channel". YouTube. נבדק ב-4 באוגוסט 2016. {{cite web}}:  (עזרה)
↑  "Netflix's 'Dear White People' Casts Brandon P. Bell & Logan Browning". Deadline. 21 ביולי 2016. {{cite web}}:  (עזרה)
↑  N'Duka, Amanda (18 בדצמבר 2017). "'Dear White People' Star Logan Browning Joins Allison Williams In 'The Perfection'". Deadline Hollywood. Los Angeles, California: Penske Media Corporation. נבדק ב-16 באפריל 2019. {{cite web}}:  (עזרה)
| --- | --- |
בקרת זהויות :  GND: 1239956983  ISNI: 0000 0000 8893 7367  LCCN: no2010154639  VIAF: 129439042   WorldCat (עם VIAF): 129439042 
לוגן בראונינג תוך כדי קידום הסרט "בראץ: הסרט", משנת 2007
אלכסנדרה מילצ'ן

| --- | --- |
אין תמונה חופשית
 לידה:  1 בינואר 1972 (בת 53) תל אביב-יפו, ישראל 
 מדינה:  ישראל 
 השכלה:  קולג' אמרסון 
 מספר צאצאים:  3 
 
אלכסנדרה מילצ'ן (באנגלית: Alexandra Milchan; נולדה ב-28 ביולי 1972) היא מפיקת קולנוע וטלוויזיה צרפתית-אמריקאית ילידת ישראל המתגוררת כיום בלוס אנג'לס ובניו יורק.
בין יצירותיה של מילצ'ן "טאר המנצחת" "וציפור שחורה", אשר זיכו אותה במועמדויות לפרס האוסקר ולגלובוס הזהב לסרט הקולנוע הטוב ביותר, ומועמדות לגלובוס הזהב לסדרה המוגבלת הטובה ביותר, בהתאמה. מילצ'אן היא מפיקה בפועל של סדרת האנתולוגיה הקרובה של אפל TV פלוס "החדר הצפוף" בכיכובם של טום הולנד, אמנדה סייפריד ואמי רוסום, והסרט של נטפליקס "הרוצח" בבימויו של דייוויד פינצ'ר ובכיכובו של מייקל פסבנדר.
יצירות נוספות של מילצ'ן כוללות גם את "האימה", "הזאב מוול סטריט", בשיתוף ובימוי זוכה האוסקר קווין ווילמוט, "אתר הצלילה בים האדום" ועוד.
מילצ'ן ניהלה בעבר את "אמג'ג פרודקשנס", וכעת היא ראש רשת Crescent Line Productions, Inc. בשנת 2007, מגזין וראייטי ציין את מילצ'ו ברשימת עשרת המפיקים המבטיחים.
ביוגרפיה

מילצ'ן נולדה בתל אביב אך גדלה בפריז. היא בתם של מפיק הקולנוע הישראלי ארנון מילצ'ן, ובריג'יט ז'אנמר, דוגמנית צרפתייה. היא למדה באמרסון קולג', בו סיימה תואר ראשון באמנויות ב-1994. לאחר מכן עברה מילצ'ן ללוס אנג'לס כדי לעבוד בתעשיית הבידור.
מילצ'ן החלה את הקריירה הקולנועית שלה ב-1993 כעוזרת של אביה, בחברת ניו ריג'נסי של ארנון מילצ'ן, כאשר בהמשך התקדמה לתפקידים בכירים. מילצ'ן מינה את בתו לסגנית נשיא בשנת 2000.היא עזבה את החברה באמצע שנות ה-2000 על מנת להקים את חברת ההפקות "אמג'ג פרודקשנס", אך חזרה כסמנכ"לית הפקה ב-2011. במהלך 13 השנים הראשונות שלה בניו ריג'נסי, מילצ'ן הייתה מעורבת בסרטים כמו "היט", "עת להרוג" ו-"סודות אל איי".
בשנת 2013, שימשה לראשונה כמפיקה בכירה עבור הסרט "הזאב מוול סטריט". לאחר צאת הסרט היא הגישה תביעה נגד חברת המימון הראשית של הסרט בנוגע לזכויות ועמלות מפיקים.
מילצ'ן ניהלה ופיקחה על הפיתוח וההפקה של כל הפרויקטים של "אמג'ג פרודקשנס" (Emjag Productions), וכעת היא ראש Crescent Line Productions, Inc.
חיים אישיים

נשואה למפיק סקוט למברט לזוג שלושה ילדים. אחיה הבכור, יריב מילצ'ן מפיק גם הוא. אחותה הצעירה אלינור מילצ'ן היא סופרת ספרי ילדים וצלמת.
קולנוע וטלוויזיה > מפיקה ראשית

| שנה | סרט/סדרה | במאי | הערות |
| --- | --- | --- | --- |
| 2010 | Mirrors 2 | ויקטור גרסיה | מפיקה בפועל |
| 2013 | הזאב מוול סטריט | מרטין סקורסזה |  |
| 2020 | Seduced: Inside the NXIVM Cult | ססיליה פק | מיני סדרת טלוויזיה |
| 2022 | ציפור שחורה |  | מיני סדרת טלוויזיה |
| 2023 | החדר הצפוף | קורנל מנדרוצ'ו | סדרת טלוויזיה |
| 2023 | הרוצח | דייוויד פינצ'ר |  |
| 2023 | נמלטת להבות תאומות | ססיליה פק | מיני סדרת טלוויזיה |
קולנוע וטלוויזיה > מפיקה

| שנה | סרט | במאי | הערות |
| --- | --- | --- | --- |
| 1998 | להתראות אהובה | רולנד ז'ופה |  |
| 2007 | פרק 27 | ג'ארט שייפר |  |
| 2008 | המילה האחרונה | ג'פרי היילי |  |
| 2008 | מלכי הרחוב | דייוויד אייר |  |
| 2008 | מראות | אלכסנדר אג'ה |  |
| 2008 | הריגה מוצדקת | ג'ון אבנט |  |
| 2009 | The Esseker File | אלכסנדר אג'ה | וִידֵאוֹ |
| 2009 | Circle of Eight | סטיבן קראג |  |
| 2012 | כדור בראש | וולטר היל |  |
| 2013 | פרנויה | רוברט לוקטיק |  |
| 2015 | Naomi and Ely's No Kiss List | קריסטין האנגי |  |
| 2019 | The Silence | ג'ון ר. לאונטי |  |
| 2019 | אתר הצלילה בים האדום | גידי רף |  |
| 2019 | מרי | מייקל גוי |  |
| 2020 | ה-24 | קווין ווילמוט |  |
| 2021 | Intrusion | אדם סלקי |  |
| 2022 | טאר המנצחת | טוד פילד | הופק על ידי טוד פילד, אלכסנדרה מילצ'ן וסקוט למברט |
| 2024 | The Absence of Eden | מרקו פרגו |  |
הערות שוליים

↑  "Alexandra Milchan - Rotten Tomatoes". www.rottentomatoes.com (באנגלית). נבדק ב-2023-01-22.
↑  Jeff Sneider, Alexandra Milchan Exits New Regency Post, Signs First-Look Deal With Company (Exclusive), TheWrap, ‏2013-11-06 (באנגלית אמריקאית)
↑  Anthony Kaufman, Alexandra Milchan, Variety, ‏2007-09-06 (באנגלית אמריקאית)
↑  "Powerhouse Producing Team Speaks at ELA". Emerson Today (באנגלית אמריקאית). 2016-03-29. נבדק ב-2023-01-22.
↑  "Alexandra Milchan". www.blu-ray.com. נבדק ב-2023-01-22.
↑  Bardash, Anne Louis (2000-04-01). The Last Tycoon -- Los Angeles Magazine (באנגלית). Los Angeles Magazine. pp. 74–80.
↑  ארנון מילצ'ן מינה את בתו אלכסנדרה לסגנית נשיא בחברת ההפקות שלו, באתר TheMarker‏, 17 בספטמבר 2011
1 2  Kilday, Gregg (2011-09-16). "Alexandra Milchan Joining Father Arnon Milchan's New Regency". The Hollywood Reporter (באנגלית אמריקאית). נבדק ב-2023-01-22.
↑  McNary, Dave (2014-06-16). "Alexandra Milchan Boards Cambodian Spy Thriller Supernotes". Variety (באנגלית אמריקאית). נבדק ב-2023-01-22.
↑  Belloni, Matthew (2012-10-03). "Wolf of Wall Street Producers Settle Dueling Lawsuits". The Hollywood Reporter (באנגלית אמריקאית). נבדק ב-2023-01-22.
↑  Abrams, Rachel (2012-08-24). "Milchan, Red Granite spar over Wolf of Wall Street". Variety (באנגלית אמריקאית). נבדק ב-2023-01-22.
↑  "Actress Sharon Stone and Dr Marla Dubinsky attend "Rock-N-Reel 2009"..." Getty Images (באנגלית אמריקאית). נבדק ב-2023-01-22.
↑  אמיר בוגן, אלינור מילצ'ן: "יש מאחורי 20 שנות קריירה ועדיין מתייחסים אליי כבת של", באתר ynet, 7 במאי 2021
| --- | --- |
בקרת זהויות :  PLWABN: 9810615580405606  GND: 1184631972  ISNI: 0000 0000 4036 9698  LCCN: n2008049081  NLK: KAC2020P6558  RERO: 02-A023518430  VIAF: 21616519   WorldCat (עם VIAF): 21616519
ג'רומי ויליאמס

| --- | --- |

 השתייכות:  צי ארצות הברית
 תקופת הפעילות:  מ-1993
 דרגה:   אדמירל משנה
 תפקידים בשירות
 מפקד צוות 6 של אריות הים  עוזר  מפקד פיקוד המבצעים המיוחדים המשולבים  מפקד מפקדת המבצעים המיוחדים בפיקוד האינדו-פסיפי
 עיטורים
   כוכב הכסף (3)   מדליית השירות העילאי של מחלקת ההגנה  לגיון ההצטיינות   כוכב הארד (3 כולל עיטור V)
ג'רומי ב. ויליאמס (באנגלית: Jeromy B. Williams) הוא קצין בדרגת אדמירל משנה בצי ארצות הברית המשרת כמפקד המבצעים המיוחדים בפיקוד האינדו-פסיפי.
ביוגרפיה

ויליאמס סיים תואר ראשון בהנדסת אווירונאוטיקה ב-1993 מהאקדמיה הימית של ארצות הברית. הוא התגייס לצי, והתנדב ליחידת אריות הים ושירת בה בתפקידי לוחמה, פיקוד והדרכה. בשנים 2009 עד 2012 פיקד על פלגה ביחידה. כמו כן מילא תפקידים בפיקוד המבצעים המיוחדים המשולבים, בכוח המשימה המיוחד במבצע נחישות טבועה, במפקדת המבצעים המיוחדים של פיקוד אירופה, בפיקוד המבצעים המיוחדים ובמטה הצי. בשנים 2015 עד 2017 פיקד על צוות 6 של אריות הים. בשנים 2017 עד 2018 היה נציג הצי במועצה ליחסי חוץ.
ב-2020 מונה לסגן לענייני מבצעים מיוחדים ולוחמה בטרור של ראש אגף מבצעים במטות המשולבים. ביולי 2022 מונה למפקד המבצעים המיוחדים בפיקוד האינדו-פסיפי.
ויליאמס בעל תואר שני בלימודי ביטחון לאומי ואסטרטגיה ממכללת המלחמה של הצי. לאורך שירותו עוטר שלוש פעמים בכוכב הכסף.
הערות שוליים

↑  U.S. Navy – Former Commander of Naval Special Warfare Development Group, אתר network2020.org
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רומי ויליאמס".